钦定古今图书集成/明伦汇编/宫闱典/第133卷 > 张锐
## 钦定古今图书集成/明伦汇编/宫闱典/第133卷 > 张锐

按《明外史宦官传》：“锐掌东厂，又侍豹房。恃宠恣横，势
焰薰灼。尝因捕妖言刘学孟贵功，加禄米至一百二
十石。内官秩止四品，加禄十二石，准文一级；百二十
石则十级矣。其坏乱祖制如此。每缉事，先令逻卒诱
愚氓为奸，已乃捕之，得贿则释，所获不可胜纪。挠诸
司权，稍拂意，即中以祸，人尤畏之。是时侍帝豹房者”，
又有孙和、刘养、佛保、赵林、马英、刘拳、周昂等，而于经、
吴经、苏进尤亲䁥。于经性贪黩，诱帝开皇店于九门
及通州、宣大诸镇，侵牟不訾，建“香山碧云寺”，极其巍
焕，特邀帝幸焉。又为帝治御女药，帝因此阳痿，十馀
年不入大内，遂至绝嗣。后忤旨，命安置内书堂，受翰
林约束。自是不得见帝而死。

===吴经===按《明外史张锐传》：“经从帝南巡，先至扬州，夺民居壮
丽者，改为提督府，密侦诸寡妇处女在所，夜半诈言
驾至，令通衢燃炬。经遍入所侦家，略诸妇女以出，纳
府中，号哭震远近。寻分送院寺，许以金赎贫者，或忿
恚自经。”